Document ID: 32007R0800

A BIZOTTSÁG 800/2007/EK RENDELETE
(2007. július 6.)
a mezőgazdasági üzemek jövedelmének megállapításához adatokat szolgáltató üzemek kiválasztásáról szóló 1859/82/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre (1) és különösen annak 4. cikke (4) bekezdésére,
mivel:
(1)
Az 1859/82/EGK bizottsági rendelet (2) 2. cikke tagállamonként rögzíti a mezőgazdasági számviteli információs hálózat adatfelvételi körébe tartozó adatszolgáltató üzemek gazdasági méretére vonatkozó küszöbértéket.
(2)
Az 1859/82/EGK rendelet I. melléklete meghatározza az adatszolgáltató üzemek körzetenkénti számát.
(3)
Bulgária és Románia csatlakozására tekintettel e két új tagállam esetében meg kell határozni a küszöbértéket és az adatszolgáltató üzemek számát.
(4)
A szlovákiai minta nagyobb reprezentativitásának biztosítása érdekében a küszöbértéket, valamint az adatszolgáltató üzemek számát Szlovákia esetében ki kell igazítani.
(5)
Ezért az 1859/82/EGK rendeletet ennek megfelelően módosítani kell.
(6)
Az e rendeletben előírt intézkedések összhangban vannak a Mezőgazdasági Számviteli Információs Hálózat Közösségi Bizottsága véleményével,
ELFOGADTA EZT A RENDELETET:
1. cikk
Az 1859/82/EGK rendelet a következőképpen módosul:
1.
A 2. cikk helyébe a következő szöveg lép:
„2. cikk
A 2007-es számviteli év (egy 12 egymást követő hónapból álló időszak, amely 2007. január 1. és 2007. július 1. között kezdődik) és a későbbi számviteli évek tekintetében a 79/65/EGK rendelet 4. cikkében említett, EUME-ben kifejezett gazdasági küszöbérték a következő:
-
Belgium: 16 EUME
-
Bulgária: 1 EUME
-
Csehország: 4 EUME
-
Dánia: 8 EUME
-
Németország: 16 EUME
-
Észtország: 2 EUME
-
Írország: 2 EUME
-
Görögország: 2 EUME
-
Spanyolország: 2 EUME
-
Franciaország: 8 EUME
-
Olaszország: 4 EUME
-
Ciprus: 2 EUME
-
Lettország: 2 EUME
-
Litvánia: 2 EUME
-
Luxemburg: 8 EUME
-
Magyarország: 2 EUME
-
Málta: 8 EUME
-
Hollandia: 16 EUME
-
Ausztria: 8 EUME
-
Lengyelország: 2 EUME
-
Portugália: 2 EUME
-
Románia: 1 EUME
-
Szlovénia: 2 EUME
-
Szlovákia: 8 EUME
-
Finnország: 8 EUME
-
Svédország: 8 EUME
-
Egyesült Királyság (Észak-Írország kivételével): 16 EUME
-
Egyesült Királyság (csak Észak-Írország): 8 EUME.”
2.
Az 5. cikk a következő albekezdéssel egészül ki:
„Bulgária és Románia 2007. július 31. előtt továbbítja a Bizottságnak a 2007-es számviteli évre vonatkozó kiválasztási tervét.”
3.
Az I. melléklet e rendelet mellékletével összhangban módosul.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet a 2007-es számviteli évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. július 6-án.

Labels: 18
19
6